"Алхрақәа уаҳа наҭахымкәа имҩаԥысит, ибзианы, иҭынчны. Аиашазы ажәлар алхрақәа идырааԥсеит ҳәа уҳәартә иҟам, ауаа алхрақәа рахь инеит, рнеишьагьы бзиан. Ашшыбӷьыцқәа ҳәа акгьы ҳмоуит, аҽыԥныҳәагьы аӡәгьы иҟынтә иҟам. Аиааира згаз алызкаауа аокруг ауп. Дара арахь иаарышьҭуеит абыжьқәа, ҳара игәаҳҭоит урҭ азакәан шьаҭа ахьынӡарымоу. Русура зегьы аагәаҭаны ауп алҵшәақәагьы анрылаҳәахо", - ҳәа еиҭеиҳәеит Гогьиа.
Гогьиа иажәақәа рыла, мчыбжьык иалагӡаны алхратә комиссиа хадаҿы аиааира згаз адепутатцәа арегистрациа рзухоит. Бзыԥтәи алхырҭатә ҭыԥ хадаҿгьы аиҭалхрақәа ррыцхә ари аамҭа иалагӡаны ишьақәыргылахоит ҳәа адырра ҟаиҵеит Аԥсны алхратә комиссиа хада ахантәаҩы.
Иара убас шәаԥхьар ҟалоит:
- Аԥсны АКХ Жәлар Реизарахь аиҭалхрақәа заатәи реихшьаалақәа рыланаҳәеит